Dont a reas a-benn ar strollad da sinañ ur chevrat gant ti Columbia Records e 1989. Goude bezañ lerchwezet un heuliad a gantennoù diskouez e penn-kentañ 89 ez embannas ar strollad e vaksi kentañ, We Die Young, e miz Gouere 1990. Kanaouenn ar memes anv a raio ur berzhig war ar skingomzoù metal hag a briento an traoù evit kantenn kentañ ar strollad, Facelift, embannet e miz Meurzh 1992. Ar ganaouenn Man in the Box en do ur berzh dichortoz hag a roio tu dar strollad da dremen evit ar wech kentañ war MTV. Mont a reas ar strollad da zroiata ha da zigeriñ abadennoù Van Halen hag Iggy Pop, hag e diwezh ar bloaz e voe Facelift anvet da gantenn aour er Stadoù Unanet.